
Eid Milaad Ki Sharayi Haisiya 

Aur 

Barelwiyou kDalail Kajayeza 


By Hafiz Muhammad Shahid Jp J 




TOPIC 


EID MEELAD-UN-NABI SALLALLAHU ALAIHI 
WASALLAM KI SHARA’I HAQEEQATH AUR 
BARELWIYO KE DALAYEL KA JAYEZAH: 

Is topic se Related hi kuch unwanath ke Tahet Tabsarah kiya 
Jaayegajaise: 

• MURAWWAJA EID MEELAD-UN-NABI A&KI IBTEDA 
(starting) KAB HUI?? 

• MEELAD-UN-NABI *&MANANE (Celebrate karne) KI 
IBTEDA KE BAARE ME BARELWIYON KI KIYA RAAYE 
HAI?? 

• NABI a&KI TAARIKHE WILADATH AUR WAFATH KIYA 
HAI AUR BARELWIYO KA IS MAS 'ALE MEIN KIYA 
MAUQAF HAI ? 

• KIYA ABULAHAB KA QISSA SAHEEH HAI?? KIYA ISNE 
YAUME MEELAD-UN-NABI KI KHUSHI ME LAUNDI KO 
AZAD KIYA?? 

• MEELAD-UN-NABI MANANE (CELEBRATE) KE TALLUQ 
SE BARELVIYO KE DEEGAR DALAYEL KA JAAYEZAH, 

• JHANDIYAN LAGANE WALI RIWAYATH KA JAYEZAH, 

• BID'ATH KI TA'REEF BARELWIYO KE DALAYEL SE, 

• KIYA BID'AATH KI TAQSEEM SAHEEH HAI?? KIYA 
BID 'ATE HASNA SHARI 'AT ME JAYEZ HAI??, 

• DEENI UMOOR WO DUNYAWI UMOOR AUR BID'ATHE 
HASANAH, 


• SHARI' AT ME BID'AATH KI MAZAMMATH AUR IS PAR 
SALFE SALIHEEN KE AQWAL, 

• MURAWWAJA EID MEELAD-UN-NABI A&KE DIN HONE 
WAALE BID'ATH WO KHURAFATH AUR DEEGAR HONE 
WAALE HARAM KAAMO KA JAYEZAH. 

• EID-E- MEELAD NABI ( (^MANANE WALON KE 
DILCHASP TAZADAATH. 

1. MURAWWAJA EID MEELAD-UN-NABI ^ KI 
IBTEDA (STARTING) KAB HUI?: 

Murawwaja Jashne Eide Meelad-un-Nabi ^ki Qur'an wo 
Hadees me Koi Asal Nahi, iski ibteda (starting) chauhti (4th) 
sadi hijri me hui, sabse pahle Naam nihad Fatimi shi'yon ne Ye 
jashan Manaya. 

^Daleel no.1: 

"Ya'ni Fatimi Khulafa ke yahan Saal bhar mein kayi tarah ke 
jashan aur Mahfilon ka Ine'qad hota tha aur wo ye hai: Saal ke 
Ekhtetaam ka jashan, Naye Saal ka Jashan, Yaume Aashorah 
Ka jashan aur MEELAD-UN-NABI *&Ka Jashan...." 

nDekhiye: 

^Daleel no.2: 


Maulana Syed Sulaiman Nadwi Rahimahullah Likhte hai: 

"Meelad Ki Majlison Ka Riwaj Ghaliban Chauhti (4th) Sadi se 
huwa". 

Dekhiye: 

(Seerat-un-Nabi jild no.3, Safa no.664) 
i^Daleel no.3: 

Hafiz Siyuti Rahmatullah Alaih farmate hai: 

" JulSjuU I _jQ lo A 1 1 SIjxW i_SU 3 

"Yani sabse pahle jisne ise ejad kiya wo Arbal ka badshah 
muzaffar abu saeed tha". 

oDekhiye: 

(Al hawi lil fatawa lil siyuti, jild no.1, safa no.189) 

in Dalayel se ye saaf wazeh hogaya ke murawwaja jashne eid 
meelad manana Chauhti sadi hijri me shuru huwa aur ye shia 
aur eesayiyon ki Mushabihath mein hai balke unhi ka tohfa hai 
jo aajke kuch jahil logo Ne ekhtiyar Karliya hai. 

Nabi xsfeki yaume wiladath (date of birth) ko yaume Eid (yani 
eid ka din) Qarar dena aur us din festival ke taur par celebrate 
karna Eesayon (Christians) ka Amal hai, 

Murawwaja Eide meeladunNabi x^Aise hi hai jaise Eesayi 
(Christians) yaume wiladath yasooh maseeh (yani eesa 
Alaihissalam ka birthday) manate hai Aur Na Allah ne Eesa 
(Alaihissalam) ka birthday Manane ka hukm diya hai aur Na hi 
Eesa (Alaihissalam) ne , ye kuffar Ne Ye Riwaaj shuru kiya hai 


ke Nabi ke janam din par Eid manayi jaaye aur Kuffar ki 
Mushabihath ekhtiyar karke Shiyon ne ye meeladunNabi ^ke 
naam se eid aur jashan shuru kiya aur isi kuffar ki mushabihat 
ekhtiyar karte hue hamare kam ilm Musalman bhi jashn Manate 
hue Sadko par nikal Gaye, halanke Allah ke Rasool ^Ne 
Farmaya: 

ft ^ i n ^ ^ • j o i d i if | f ^ • j n 

"Jo jis qaum ki mushabihat (kuffar ke jaisa Amal) ekhtiyar 
karega to wo unhi me se hai". 

nDekhiye: 

(Sunan Abudaudjild no.4,Kitab-ul-Libas,kitab no.31,Hadees 
no.4031 ,wasanad Hasan) 

■►Pata chala ke Murawwaja eideMeeladunnabi ke naam par 
12 Rabi-ul-awwal ke din aap janam din manana aur eid 
celebrate karna aisa hi hai jaise eesayi (Christians) eesa 
(A'laihissalam) ka janam din aur eid manate hai Aur Kuffar ki 
Mushabihat ekhtiyar karna Aisa hi hai jaise ke wo unhi me se 

hO, !cd)L iLsJI 

2. MEELAD-UN-NABI AN ANE (celebrate 

karne) KI IBTEDA KE BAARE ME 
BARELWIYON KI KIYA RAAYE HAI? 

Ab Hum Inke Ghar ki kahani sunate hai ke Inke yaha 
Murawwaja meelad manana kiya shuru se hi hai? Ya phir Ba'd 
me Ejad hua? 


Barelviyo ke Bahut badhe Aalim,buzrg aur Na jaane kiya kiya 
laqab dete hai, 

Janab Ahmed Yaar Khan na'eemi Barelvi gujraathi sahab Jinka 
barelviyo ke yaha bahut badha muqam hai, 

^DALEEL NO.1: 

1) JANAB AHMED YAAR KHAN NA'EEMI BARELWI ne apni 
kitab me (murawwaja meelad-un-nabi x^ke wujood wo ibteda 
ke baare me) Apni kitab me likhte hai: 

"Yani ye meelad shareef teeno zamano (khairul quroon) me 
kisi ne Na Kiya, ba'd me EJAAD (invention) hua". 

nDekhiye: 

(Ja'ul Haq, Jild no.1, safa no.236) 

Note : Janab Ahmed yaar khan na'eemi barelvi ke is qaul se 
Wazeh hochuka hai ke Ye meelad-un-Nabi ^Manana, Jhande 
lekar sadko par nikalna, is din Juloos nikaalna ye sab Na Nabi 
A&ke zamane me hua aur Na hi sahaba ne manaya aur Na hi 
Taba'een ne manaya aur Na hi TabaTab'een ne manaya balke 
ye khairul quroon ke baad ejaad kardah (bid'at) hai, 

■►Ab Aayiye Meelad-un-Nabi ^ki ibteda ke baare me Barelviyo 
ke dusre bahut badhe Aalim Janab Ghulam Rasool Sa'eedi 
Barelwi sahab ka qaul mulaheza Farmayiye, 


&DALEEL NO.2: 


2) JANAB GHULAM RASOOL SA'EEDI BARELWI Apni sharah 
me likhte hai: 

"Salfe Saliheen Ya'ni Sahaba Aur taba'een ne MAHFILE 
MEELAD munaqqad Nahi ki ye Baja (yani sahi) hai". 

oDekhiye: 

(Sharah Saheeh Muslim, jild no.3,safa no. 179) 

■►Ab Aayiye barelviyo ke teesre bahut badhe Aalim Janab 
Abdul samee' Rampuri Barelvi ka yun e'terafe Haqeeqat 
Mulaheza farmayiye, 

^DALEEL NO.3: 

3) JANAB ABDUL SAMEE' RAMPURI BARELVI likhte hai: 

"Ye saaman farhat wo sarwar aur wo bhi Makhsoos Mahine 
RabiulAwwal ke Saath aur Isme Khaas wahi baarwa (12th wa) 
din Meelad Shareef ka Ma'yin (fix) Kama, Ba'd me Hua Yani 
chethi (6th) Sadi Ke Aakhir Me". 

aDekhiye: 

(Anware Satiah :159) 

■* Aur bhi hawale hai, lekin yahi par iktefa karta hun, Aakhir me 
barelviyo ke is daur ke bahut badhe Actor Janab ilyas Attari 
qadri razvi ka bayan bhi mulaheza ho youtube par 

https://youtu . be/7LZ2ca 1 4o2A 


=>is video me sawal kiya gaya ke kiya sahaba ekram, taba'een 
aur tabe taba'een ke daur me Murawwaja jashne Eid 
meeladunnabi ^manaya jaata tha?? 

i^DALEEL NO.4: 

4) JANAB ILYAS ATTARI QADRI RAZVI Sahab ka jawab hai: 

"Har kaam me ye daleel nahi dekhi jaati hai ke Sahaba ekram 
Rizwanillahi ajma'een ne Wo kaam (yani eid meelad) kiya ya 
nahi". 

■►in Tamam Hawalo se Wazeh hochuka hai ke khud barelwiyo 
ke nazdeek bhi Meeladunnabi x^manana baad ki ejad kardah 
kaam hai aur Inhi ki zubani ye HAQ ayaan hochuka hai ke Na to 
Nabi A&ne ye meelad manayi aur Na hi sahaba ko manane ka 
hukm diya aur Na hi sahaba ne manaya aur na hi taba'een aur 
taba Tab'een ne. 

NOTE: 

Barelviyo ke akabir ulma ke hawale bataure ilzam pesh kiye 
gaye hai, yaha par sirf ye batlana matloob hai ke Jab Yahi 
Aajke barelwi ulama kahte hai ke Meelad-un-Nabi ^sahaba ne 
manaya aur qur'an me iska zikr hai, aur meelad manana sabit 
karne ke liye ahadees batate hai, to hamara inse sawal hai ke 
Jab Qur'an me eid meelad ka zikr Pahle se hi hai aur Ahadees 
me bhi pahle se hi hai aur sahaba ne manayi to Tumhare ye 
barelwi ulama kiyu JHOOT kahe hai ke eid meelad khairul 
Quroon ke daur me nahi manaya jaata tha??? 


Aur agar inki baath sachi hai to phir aaj turn kiyun JHOOT bolte 
ho ke quran me aur hadees me eid meelad ka zikr hai??? 

~Lag Gayi Aag, khud ke hi ghar ke chiraagh se !! 

3. NABI ^KI TAREEKHE WILADATH AUR 
WAFATH AUR BARELWIYO KA IS MAS’ALE 
MEIN KIYA MAUQAF HAI? 

Nabi Tareekhe wiladath mein bahut ekhtelaf paaya jaata 
hai, moarrikheen aur seerath likhne waalo mein se kisi ne 9 rab- 
ul-Awwal likha, kisi me 12 rabi-ul-Awwal, kisi me 8 rabi-ul- 
Awwal to kisi ne 10 moharram bhi likha. 

Nabi A&ki paydayesh ki tareekh ko lekar ekhtelaf to 
moarrikheen aur muhaqqiqeen mein raha hai, lekin Aaj jo log 
nabi mohabbath me meelad manate hai wo is ekhtelaf 
mein 12 rabi-ul-Awwal ko khas karke kis tarah meelad mana 
sakte hai? Halanke in barelwiyo aur hanfiyon ke yaha bhi aap 
x^ki paydayesh ki tareekh me ekhtelaf hai. Jaisa ke 

ik DALEEL NO.1: 

AHMED RAZA KHAN BARELWI Apni kitab MALFOOZATH jild 
no.2, safa no.220 mein likhte hai: 

"Nabi ^ki wiladath 12 Rab-ul-Awwal do shunbe ko hai aur isi 
mein wafath shareef hai". 


ik DALEEL NO.2: 


Shaikh Abdul khader Jeelani Apni MashHoor kitab 
GhuniyatutTalibeen jild no.2, safa no.392 taba bairooth mein 
farmate hai: 

"Hamare Nabi ^ki wiladath 10 MOHARRAM ko hui hai". 
ft DALEEL NO.3: 

Syed Suleiman Nadwi Apni MashHoor kitab Seerat-un-Nabi jild 
no.1, safa no. 171 mein likhte hai: 

"Tareekhe wiladath ke Mut'alliq Misar ke MashHoor Aalim 
Mahmood pasha Falki ne ek risala likha hai jisme unhone 
dalayele riyazi se sabith kiya hai ke Aap wiladath 9 rabi-ul- 
Awwal ba mutabiq 20 april 571 c hui thi". 

ftDALEEL NO.4: 

Akber shah khan Najeeb Aabadi apni kitab Tareekhe islam 
hissa awwal, safa no.76 mei likhte hai: 

"Chunanche 9 rabi-ul-Awwal baroze do shunba aur qabl az 
tuloo aaftab Aahazrath x^Paida hue". 

ye Baath musallam hai ke Nabi ^ki wiladath ki tareekh par 
ekhtelaf hai, ye is baath ki zabardast Daleel hai Ke Agar islam 
Mein Nabi ^ki paydayesh par koi khas jashan manana hota ya 
eid manana hota ya jhandiya lagakar logo ko sadko par Khana 
khilana hota Ya us din Juloos nikaalna hota To is din ki tareekh 
ko lekar kabhi EKHTELAF hi Na hota, 

Misal ke taur par HAJJ ke Ayyam hai, ye kis mahine mein karna 
hai aur Qurbani kis tareekh ko karna hai is mas'ale Mein kisi ka 


bhi ekhtelaf nahi, Ramzan ke Roze kab se shuru karna hai aur 
ramzan ke baad eid kaunsi tareekh par karna hai isme kisi ka 
ekhtelaf Nahi, kiyunke iska hukm shari'ath ne diya, Nabi j&Ne 
karke bataya aur sahaba ne logo ko bataya aur aaj tak tamam 
musalman is par amal paira hai, 

Raha murawwaja Meelad manana, ek taraf kahte ho ye ke ye 
Eidon ki bhi Eid hai, to bhala batao ye kaisi EID hai jiski tareekh 
Me hi ekhtelaf hai? tareekh to tareekh inke PEERANE PEER 
SHAIKH ABDUL KHADER JEELANI ne to mahine mein hi 
ekhtelaf kardiya aur rabi-ul-Awwal ki bajaye 10 MOHARRAM 
likha, 

~ Ab batao 10 moharram ke din GHAM manaoge ya 
JASHAN?? 

Aur raha wafath ki tareekh, to beshak jis din Aap is dunya se 
rukhsath hue to Aap Nabi, Rasool aur imam-ul-Anbiya bankar 
gaye aur logo ne is tareekh ko yaad kiya aur likha, chunke Aap 
paida hote hi Nabi nahi the is wajah se paidayesh Mein ekhtelaf 
hua, 

Wafath ki tareekh par to sabka ittefaq hai aur wo 12 Rab-ul- 
Awwal hai jaisa Ke 

AHMED RAZA KHAN BARELWI Ne bhi Apni kitab 
MALFOOZATH Mein Likha, 

Ispar mazeed bahes karne ki bajaye bus mai itna kahna chahta 
hun ke Dushmanane Islam, rawafiz, munafiqeen ne Kiya khoob 
khel khela hai, ek taraf Mu'viya Razi'Allahu anhu ki wafath ke 
din Rajab ke konde in Bid'ati barelwiyo ko de diye aur Phir 


Kayenath ke Imam Muhammad ^ke WAFATH ke din Jashan 
aur Eid Manane ka tehwar nikala. Afsos ka muqam hai aur isi 
par Ye andhe barelwi aur aam awam isi ko mohabbathe Rasool 
ka naam deti hai, halanke ye Dushmani ki A'lamath hai ke 
Aapke inteqal ke din Jashan manaye. (Allah ki panah). 


4. KIYA ABU LAHAB (KAFIR) KA QISSA 
SAHEEH HAI? KIYA ABU LAHAB (KAFIR) NE 
YAUME WILDATH-UN-NABI ^KI KHUSHI ME 
LAUNDI KO AZAD KIYA THA?? 

■> Sabse pahle AbuLahab ka wo qissa dekhte hai jiski bunyad 
par Barelwi akabiron ne bhi ek kafir wo Mal'oon ke qisse se 
meelad-un-Nabi Manane ki daleel li hai, 

■» ABU LAHAB KA QISSA: 

U'rwa bin Zubair Taba'ee (RahiMahullah) Ka Bayan hai: 

"Saubiya Abu Lahab ki Laundi thi, AbuLahab ne usku Azad 
kardiya, usne Nabi -t Ko Doodh Pilaya, Jab AbuLahab Mara to 
Uske ba'd (Abulahab ke Rishtedar) Ahle Khana ko Bure Haal 
me dikhaya gaya, usne usse (AbuLahab) se pucha: kiya paaya 
hai? AbuLahab Bola ke tumhare ba'd maine koi Raahat nahi 
paayi, siwaye iske ke Saubiya ko Azad karne ki wajah se is 
(Anghote aur angashte Shahadath ke beech ke gadhe) se 
pilaya jaata hun". 


aDekhiye: 

(Saheeh Bukhari ,Hadees no.5101 ke tahat mursal) 

Sabse pahle ye Qissa jo upar bayan kiya gaya hai wo ek 
Taba'aee Ka Qaul hai, aur yaha par U'rwa bin zubair Taba'aee 
Na to ye qissa Kisi sahabi se riwayat karrahe hai aur Na hi kisi 
Sahabiyah se riwayath karrahe hai, balke AbuLahab mal'oon ke 
Rishtedaro jo ke wazahath bhi nahi hai ye Rishtedar Musalman 
hai ya kafir, inke Khwab ka qissa bayan karrahe hai, 

Aur Raha ye mas'ala ke AbuLahab ne Yaume wiladatunNabi ^ 
par Saubia ko Azad kiya aur Nabi (sallaliahu Alaihiwasallam) ki 
paydayesh ki khushi par hi Azad kiya ye Bhi Is Baghair Dum 
Riwayat me Nahi hai, 

■►To Aayiye points me dekhle ke is qisse se MeeladunNabi && 
Manane ka jawaz nikalna kis qadar Ajoobon Me se ek Ajooba 
hai: 

1) Ye Taba'ee Ka Qaul hai, Na ke koi Hadees, 

2) Ye Na to Nabi khwab hai aur Na hi kisi Sahabi ka, 

3) is qisse me AbuLahab Mal'oon ke rishtedaro ka khwab hai 
aur wo rishtedar kaun h? Ye bhi nahi pata, 

4) Is qisse me Ye bhi nahi hai ke AbuLahab ne yaume 
wiladatunNabi ki khushi me laundi ko Azad kiya, 

5) Ye Qissa ek taba'ee ka Qaul hai aur abuLahab mal'oon ke 
Majhool Rishtedaron Ka batil khwab hai, aur ye mursal bhi hai 
jo ke za'eef Hadees ki ek qism hai, 


6) AbuLahab kafir ke Rishtedaro ka khwab Qur'an ke khilaf hai, 
Allah ta'ala Farmate hai: 

"AbuLahab Ke dono Haath halak hogaye aur wo khud bhi Halak 
hogaya use uske maal aur A'maal ne kuch faydah Na diya". 

aDekhiye: 

(Sure masad ayat no. 1-2) 

=>Allah Farmate hai ke AbuLahab ke Haath halak o barbad 
hogaye aur is za'eef qisse me Haath ka kuch hissa bacha hua 
hai, 

=>Allah Farmate hai ke Abulahab ka maal aur uske Aamal 
dono use faydah Na pahunchaya aur iske barAks is mardood 
waqie me Abulahab ko fayda horaha hai. 

7) Koi bhi Muhaddis ne Is qisse se meeladunNabi ^manane 
ka Na saboot nikaala hai aur Na hi kisi Imam ne murawwaja 
meeladunNabi ^manaya hai, balke 4 imam se bhi iska koi 
sabooth nahi, 

8) Khud U'rwa Bin Zubair taba'ee ne Nabi x^ki paydayesh ke 
din Jashan Nahi manaya, 

9) Na sirf Taba'ee Balke Tamam Sahaba Kram rizwanillahi 
Ajma'een ne MeeladunNabi x^nahi manaya aur Na hi eid 
celebrate kiya, (jaisa ke humne barelwiyo ke akaabir se hi sabit 
kiya hai) 

10) Anmbiya ke elawa Deegar Logo ka khwab Shari'at Nahi 
bansakti. 


• KHULASAYE KALAM: 


In Tamam Dalayel se wazeh hogaya ke YE Qissa Ek taba'ee ka 
qaul aur AbuLahab kafir ke Majhool Rishtedaro ke Jhoote 
khwab ki wajah se Batil wo Mardood hai, aur ye waqia Asal 
Qur'an ke khilaf hone ki wajah se Jhoota aur manghadhat hai, 

In tamam Dalayel se wazeh Hone ke bawajood bhi agar koi 
AbuLahab Kafir mal'oon Jahannami ki Jhooti Sunnath Par Amal 
karna chahta hai to Wo Uski marzi hai,, 

Kiyunke Deen me Zabardasti Nahi hai! 

Hame to AbuBakar Siddiqe (RaziAllahu Anh) ki sunnat Hi 
Mubarak hai. 


5. MEELAD-UN-NABI ^MANANE (cleberate 
karne) KE TA’LLUQ SE BARELVIYO KE 
DEEGAR DALAYEL KA JAYEZAH: 

& MEELADI DALEEL NO.1: 

LojO iy Ju9 jjJ) alii jlaAj 

Allah Farmate hai: 

"Kahdijiye ! Ke Allah ke Fazal Aur Uski Rahmath ki bina Par 
Log Khush Hojaye wo usse bahtar hai jo Wo jama karrahe hai". 

aDekhiye: 

[Sure YOUNUS ,Ayat no.58] 

■» JAWAB: 


Barelwiyon Ka is Ayath se Murad Ye Hai: 

Allah ke fazal Yani Qur'an aur uski Rahmat yani muhammad ^ 
ki Aamad par khushi Manani chahiye". 

• HAQEEQATH ME SUREH YOUNUS KI AYAT N0.58 ME 
ALLAH KA FAZAL AUR RAHMATH SE KIYA MURAD HAI?: 

=> Is Ayat me Fazal se murad Islam hai aur RahMath se Murad 
Qur'an hai, AIMMAYE MUFASSIREEN KE AQWAAL SE: 

^DALEEL NO.1: 

JALAL UDDIN SYUTI (Al-Mutawaffa '911 hij) ki 'TAFSEER 
DURRE MANSOOR' Jiska Tarjuma karne Waale 'PEER 
MUHAMMAD KARAM SHAH AZHARI BARELWI': 

al o>jj$ Jl! °JS <= 

Is Ayat ki tafseer me Jalal Uddin siyuti Sahab Likhte hai: 

"Imam Ibne jareer,ibne munzar,ibne abi hatim aur baheqi 
(RahiMahillahum) ne hazrath ibne Abbas (Razi Allahu Anh) Se 
ye qaul bayan kiya hai k: Fazlullah se murad Islam aur 
Rahmath se murad Qur'an hai". 

nDekhiye: 

(Tafseere Durre Mansoor-jalal uddin siyuti, jild no.3 ,safa 
no.safa no.934, Mutarjim-PEER MD KARAM SHAH BARELWI) 

iVDALEEL NO.2: 

=>ls Ayat me Fazal se murad kiya hai aur Rahmath se murad 
kiya hai Janiye JALEEL-UL-QADR MUFASSIRE QUR'AN 


IMAM JAREER AT-TABRI RAHIMAHULLAH Kl Tafseere tabri 
se: 

Imam Tabri RahiMahullah is ayat ki tafseer me bayan karte hai: 
"Allah Ka fazal Islam hai Aur Uski Rahmath Qur'an Hai". 

nDekhiye: 

(Tafseere Tabri, jild no.1 1 ,safa no. 145) 

^DALEEL NO.3: 

=> Is Ayat ki Tafseer me MUFASSIRE QUR'AN IMAM 
QURTUBI (AL-MUTAWAFFA -671 HIJ) ne bhi Apni kitab 
Tafseere Qurtube me Fazal se murad islam aur Rahmath se 
murad Qur'an laaya hai, 

nDekhiye: 

(Tafseere Qurtubi Jild no.4,safa no.843) 

=> Isi tarah aur bhi hawale hai Jaise Jaleel Ul Qadr Taba'ee 
Imam Zahak,imam Qatadah aur Imam mujahid ka Qaul imam 
qurtubi apni kitab me naqal karke Likhte hai: 

"In sabne Kaha Fazal se Murad (is ayat me sure younus ayat 
no.58) Eeman aur Rahmath Se murad Qur'an hai". 

nDekhiye: 

(Tafseere Qurtubi, jild no.4,safa no.843) 

• MUFASSIRE QUR'AN SYEDN A ABDULLAH BIN ABBAS 
RAZI'Allahu Anhu AUR DEEGAR SAHABA IS AYATH KI 
TASHREEH MEIN: 


&DALEEL N0.4: 

"Sureh Younus ki Is ayat 


"Aap keh dijiye ke bus logo ko Allah ke us fazal aur rehmath par 
khush hona chahiye, wo us se badarja behtar hai jis ko wo jama 
kar rahe hai" 


ke baare mein fazal aur rahmath se murad Mufassire Qur'an 
Abdullah bin abbas Razi'Allahu anhu kahte hai: isse murad 
ALLAH KI KITAB(Qur'an) Aur ISLAM hai (Aur ye Dono) Bahtar 
hai usse jo wo jama karrahe hai". 

nDekhiye: 

(Tafseer Min Sunan Sa'eed bin mansoor j:5, S:317, H:1063, wa 
isnadah Hasan) 

^DALEEL NO. 5: 

03 LjjJ l_^ 


Ya'ni Syedna Ubay bin Ka'b Razi'Allahu anhu Ne Kaha : Rasool 
Farmaya : "Allah Ne Mujhe Hukm diya Hai ke tumhe 
qur'an Padhkar Sunaun, Ye kaha to Mai (ubai bin ka'b) ne kaha 
: Kiya Allah Ne Mera Naam Liya hai? Rasool x^Ne farmaya : 
Haan, Phir Ye tilawath Farmayi 

" keh dijiye ke bus logo ko Allah ke us fazal aur rehmath par 
khush hona chahiye, wo us se badarja behtar hai jis ko wo jama 
kar rahe hai", Kaha KITAB-ULLAH aur ISLAM par khush hona 
usse bahtar hai jo wo jama karte hai". 

aDekhiye: 

(Tafseer Min sunan bin sa'eed bin mansoor, J :5, S: 313-314, 
H:1062, wa isnadah Hasan) 

Sureh Younus ki ye Ayath Nabi *&Ne padhi hai, Aur Aage jo Is 
ayath Mein fazal aur Rahmath se Murad qur'an aur islam kaha 
gaya hai, ye tafseer Nabi x^ki hai ya sahabi Ubai bin ka'b 
Razi'Allahu anhu ki isme Ulama ke Darmiyan ekhtelaf hai, koi 
kahte hai ke isme jiske Faa'il Khud Nabi x^Hai kiyunke Is ayath 
ko jab aapne tilawath kiya to Tafseer bhi Aaphi ne ki aur Kuch 
ulama kahte hai ke Ye qaala ka faa'il sahabie Rasool Ubai bin 
ka'b Razi'Allahu anhu hai. 

Algharz, Agar ye Nabi x^Ki tafseer hai to seedha Marfoo' hai jo 
Barelwiyo ke tamam dalayel ke Muqable me Ek chattan ke 
manind hai aur Agar ye Sahabie Rasool ki taraf se hai Tab bhi 
yahi tafseer Saheeh aur rajeh rahegi aur marfoo' ke Sabse 
khareeb tareen hogi kiyunke yahi tafseer Mufassire qur'an Ibne 


Abbas razi'Allahu anhu se bhi sabith hai aur Tamam Aimmaye 
Mufassireen Ke Tafaseer se bhi, 

In Roze raushan ki tarah Saaf aur wazeh dalayel ke muqable 
mein Barelwiyo ke bosidah Dalayel ko kaun sunta hai? 

• NA TO IS AYAT ME RAHMAT SE MURAD NABI ^HAI AUR 
NA HI IS AYAT ME NABI KI AAMAD KA ZIKR HAI, 

AB IS AYAT KE MUTALLIQ TEESRA (3) SAWAL AUR AAKHRI 
SAWAL KE IS AYAT ME KHUSHI MANANE KA ZIKR HAI, 

■» is Aakhri sawal ka jawab bhi bahut Aasan hai, wo ye ke jab 
pahle is ayat me Rahmath se Murad Aap^Nahi hai to phir 
Khushi 12 Rabi-ul-awwal ko manane ki Kiya zarurat?? 

Phir bhi iska jawab daleel se dede te hai, 

Is ayat me Khushi Manane Ka nahi balke Khush hone ka zikr 
hai, 

ka mana khush hona ya khushi Mahsoos Krna hota hai, Na 

ke khushi IManana 

Jaisa Ke Allah Ta'ala Ne farmaya : "(ghazwae Tabook) se 
peeche Rahjaane waale (Munafiqeen) Khush Hue". 

Dekhiye=>(AI-Qur'an:Sure Tauba,Ayat no.81) 

Kiya Koi ye kahsakta hai ke Peeche Rahne waale Munafiqeen 
ne khushi manayi Ya Jashan Manaya 


Isi tarah ke bahut se hawale hai jinse ye sabit hota hai ke sure 
younus ki ayat no.58 me ^ka mana khush Hona ya Khushi 
Mahsoos karna hai, Na ke Khushi manana ya jashan manana- 

• KHULASAYE TAHQEEQ: 

In saare dalayel Dekhne ke bawajood bhi, Ab bhi koi Muta'ssib 
Barelwi (Naam nihad Sunni) sureh younus ki ayat se 
MeeladunNabi ^Manane ki Daleel Leta hai ya hame Batata 
hai, to phir hum use buss Yahi Kahsakte hai: 

• "Agar AANKH Band ho to Din Bhi Raath Hai, 

Isme Bhala kiya Kusoor AAFTAB ka" ! 

• MEELADI DALEEL NO.2: 

SyedNa Muaviya (RaziAllahu Anhu) Bayan Karte hai ke Nabi 
kareem x^Apne Sahaba kram Ke ek Halqe ke paas Tashreef 
Laaye, aur Farmaya :Kaise Baithe ho? SAhaba Ne Arz kiya : 

"dL LjulJLo W.x>Lo oxo^j^ cUJI^cjj IjujjJL> 

"Hum Baithkar Allah Se Dua karrahe hai Aur Usne Hame jo 
Hidayath di hai Aur Aapki surat me Hum Par Jo ehsan kiya hai, 
us par uski (Allah ki) Ta'reef Karrahe Hai". 

nDekhiye: 

(Musnade Ahmed:4/92, Sunan Nisayi:Hadees No.5428, Jame' 
Tirmizi:Hadees No.3379, Wasanad Hasan) 

Is Hadees Se Barelwi Log Meelad Manane ki Daleel lete hai 
Aur kahte hai ke "dekho, yaha sahaba ka halqa baitha hua tha 


aur Nabi ^ Ki Aamad Par ye log khushi Manate hue Meelad-un- 
Nabi x^Manaye the". 

■» Jawab: 

Jo Log (barelvi) Is Hadees se Meelad Sabit karna chahte hai, 
unse hamare Kuch Sawalath Peshe KhidMath hai: 

1} Pahle Hame ye Sabit Karke Bataye Ke jab sahaba ne Kaha 

Ke HumLog Allah se Dua Karrahe hai ye Muamla Ya ye jo 

halqa tha wo Nabi x^Ki Paydayesh ke Din hi hua sabit kare 

2} Is Hadees Me Ye kaha hai ke Sahaba ne Kaha ke hum 
Aapka Meelad Manarahe hai 

3} Is Hadees me Meelad Ka Juloos Nikaalna kaha hai 

4} Is Hadees me Gharon ko meelad ke din Sajane Ki Daleel 
Kaha has 

5 {Is Hadees Me Nabi 

(0 Jxu9«ulc 

Ki Paydayesh ke din Eid manana (celebrate) Karna, Kaha Likha 
hai 

6} Is Hadees me Nabi x^ki paydayesh ke Din 2 Rakat eid ki 
Namaz padhne ka Kaha zikr hai 

7} Is Hadees me Gharon Par Jhandhe Lagana Kaha Likha 
hai 

8) Kisi Muhaddis ne Is Hadees par Meelad Manane ka Baab 
NAHI BAANDHA, aur Na hi Kisi Muhaddis ne Is hadees se 


Meelad Manane ka istedlal Liya hai aur Na hi 4 Imamo me se 
kisi ne Ye mas'ala Nikaia. 

Ye to Rahe Hamare kuch Mukhtasar Se sawalath, 

ab Is Hadees ka jawab peshe khidmath hai: 

=>Jo log bhi is Hadees se Meelad Manana sabit karta hai ke 
Sahaba ne kaha ke "Apki surat me hum par jo ehsan kiya hai 
us par Uski (Allah) ta'reef karrahe hai", 

To is tukde me Na Meelad Manane ka Zikr hai Aur Na hi Eid 
Manane ka zikr, Balke is Hadees Se Yahi Sabit Hota hai ke 
Sahaba Ekram ka wo Halqa Allah Ta'ala ke Ahsanath par uski 
Ta'reef Bayan karraha tha aur Dua karraha tha aur wo bhi 
baghair Waseele ke, 

Allah ke Beshumar Ahsanath Hum par hai jinka shumar (count) 
Kama Na mumkin (impossible) hai inhi Ahsanath me se ye bhi 
ek Ahsaan hai ke Allah Ta'ala ne Humko Nabi *&Ki Ummat me 
Paida kiya, Beshak! ALLAH ne humpar Ye Ahsan kiya hai ke 
Nabi x^ko RahMatullilAalameen banaya, Magar Yahi 
RahMatullilAalameen ne humko ye bhi batLaya ke Deen ko 
Maine Tumhare tak pahuncha diya hai, jo bhi khair Pahunchana 
tha Aapne hame pahuncha diya, 

Bahre Haal, Hum Bhi Allah ki ta'reef Har waqt karte hai, aur 
Alhamdulillah hum (Ahle Hadeeson) ko Saal me ek din Ki 
zarurat nahi Balke hum har haal me Allah ka shukr aur ta'reef 
bajalaate hai, Hame Bid'aat karne ki zarurat hi nahi hai aur 
Haqeeqi Mohabbath nabi^Hame hi hai, kiyunke Mohabbath 
Amal ka naam hai, yaqeen Na aaye to 12 rab-ul-Awwal ke din 



Sadko par aur galiyo ke Meeladiyo ko dekhle, Nabi -t ki 
mohabbath ka naam to lete hai, gharo ko sajate hai, sadko ko 
sajate hai, poora din sadko par buzy rahenge lekin FARZ 
NAMAZEIN NAHI PADHENGE. 

• Agar Phir bhi koi is Hadees se Zabardasti Meelad Manane ka 
subooth Nikaalta hai to Baraye Maherbani wo Hamara POST 
NO.2 'MURAWWAJA MEELAD-UN- Nabi ^ MANANE Kl 
IBTEDA( starting) KE BAARE ME BARELVIYON Kl KIYA 
RAAYE HAI' Zaroor padhle, jisme BarelViyo ke badhe Akabeer 
Ulama jaise Ahmed yaar khan na'eemi barelwi, ghulam Rasool 
sa'eedi barelwi, abdul samee' Rampuri barelvi aur ilyas qadri 
madani phool ke Eteraafe Haq Pesh kiye hai, jisme unhone Alai 
Elan kaha ke meelad-un- Nabi sadiyion me Nahi tha, balke 
khairul Khuroon ke Baad ke Daur me Shuru hua, 

To Kiya in (Barelwi ulma) logo ko ye Hadees nahi pata thi jo Aaj 
Aap meelad Manane ke liye Bataure Daleel PakadhRahe hai 

Tamam Shab Ki KhoonRez Jung ka ye Hasil, 

Andhera Bahut Tha, Apne Hi Logo Se Ladhe.J 

• MEELADI DALEEL NO.3 

Meeladiyo ko jab kuch Daleel Nahi soojhi to Kahne lage ke Aap 
(sallallahu Alaihiwasallam) peer (monday) ka Roza Rakhte the, 
jab Aapse is baare me poocha gaya to Aap (Sallallahu 
Alaihiwasallam) ne farmaya : is Din meri paydayesh hui. 

■»JAWAB: 


Is Hadees se eid meelad sabit Karne waale itne Bade Jahil hai 
ke hum yaha par unki jihalat bayan bhi Nahi Karsakte, 

Bahre Haal Isse eideMeelad sabit nahi hota balke isse iski 
tardeed sabit hoti hai, 

Kiyunke Aap ne is din Roza Rakha hai, aur jis din Roza Rakha 
jaaye wo eid nahi hosakta, 

Jaisa Ke Hadees me aaya hai, 

"ABU Ubaidah bayan karte hai ke : Eid ke din Mai Omer bin 
khattab (RaziAllahu anhu) Ki khidmat me hazir tha, Aap (omer 
bin khattab) ne farmaya : Ye do din Aise hai jinme Roze 
Rakhne ko Aap (Sallallahu alaihiwasallam) ne Mana farmaya 
hai, 

(Ek) (Ramzan ke) Rozon ke Baad iftar ka din (eid-UI-Fitr) aur 
dusra wo din jisme turn qurbani ka ghosht khaate ho (Eid-ul- 
azha)". 

aDekhiye: 

(Saheeh Bukhari, kitabusSaum, Hadees no. 1990) 

• KHULASAYE TAHQEEQ: 

Peer (Monday) ke din Aap Roza rahte the aur jis din roza rakha 
jaaye wo Eid nahi hosakta hai aur Eid ke Do hi din hai jaisa ke 
is hadees se sabit hogaya, Ek Eid-ul-Fitr aur dusri Eid-ul-Azha, 
teesri eid ka islam me koi tasawwur Nahi hai, 

Aur Aap (Sallallahu Alaihiwasallam) Har (every) Peer ke din 
Roza Rakhte the, to kiya koi barewi ye kahsakta hai ke Har 


peer ko Eid Manayi jaaye Aur Ye Rozah Din se juda huwa 
hai, Na ke tareekh aur agar tareekh hi leni hai to hamara agla 
unwan padhle. 

6. JHANDIYAN LAGANE WALI RIWAYATH KA 
JAYEZAH: 

Hazrath Amina Razi'Allahuanha Farmati Hain: 


"fUaSJI , v_/ jSi joJ I , ^jjuLijoJI jOilc oSlj Ou l_j_9 


Main Ne Dekha Ke Teen Jhandey Nasb Kiye Gaye Ek Mashriq 
Main, Dusra Maghrib Me, Teesra Kaabe Ki Chath Par aur Nabi 
E Akram Sallallaahu'Alaihiwasallam Ki Wilaadat Hogayi. 


000 / p3j9\ * LojlszJ 034 JI ~ 

Sanadh : Ye Sakht Zaeef Riwayat Hai Kyunke , 

1 . Iska Raawi Yahya Bin Abdullah Al babalta Zaeef Hai. 


•Haafiz Ibn Hajr Rahimahullah Ne Ise Zaeef Qaraar Diya Hai 

- (Taqreeb ut Tehzeeb:7585) Aur (Tahzeeb ut Tahzeeb Jild 1 1 
Safa 240 Raqm:393) 


2. Yahya Bin Abdullah Ka Ustaadh Abu Bakr Bin Abs Maryam 
Sakht Zaeef Raawi Hai. 


•Usey Imam Ahmad, Abu Dawud, Abu Hatim, Abu Zar'a, Yahya 
Bin Mueen, Darqutni, Nasai RahimahullahAlihim Ajma'een Aur 
Iske ilawah Bhi Kayin Deegar Muhaddiseen Ne Zaeef Wa 
Majruuh Qaraar Diya Hai. 


Dekhiye (Taqreeb ut Tahzeeb :7974) Aur Dekhiye (Tahzeeb ut 
Tahzeeb Jild 12 Safa 28 Raqm:139) 


Gumrah firqon ke Paas Apne khudsakhta maslak wo mazhab 
ko bachane ke liye Za'eef wo mauzoo' riwayaath ka Sahara lene 
ke elawa aur kaunsi cheez hai inke paas? 

Is jhooti riwayath se jhandiyan lagane ka istedlal karna ek 
jihalath hai, aur jo barelwi is riwayath ko za'eef nahi maanta to 
use challenge hai ke wo Nabi -t se Apni wiladath ke din har 
saal ya sahaba se jhandiya lagane ka subooth pesh kare??? 

7. BID’ATH KI TA’REEF BARELWIYO KE 
DALAYEL SE: 

^VDaleel no.1: 

Barelwiyo Ke MashHoor Aalim GHULAM RASOOL SA'EEDI Ne 
bid'ath ki ta'reef yun ki hai: 

"Is silsile Mein Saheeh Qa'edah ye hai ke jis Khas ibadath ke 
karne ka Muharrak ho aur uske karne se koi Maane' Na ho, 
uske bawajood Rasool -t Ne qasdan Tarak kiya ho to wo kaam 
karna yaqeenan Na jayez Amre BID'ATH hai" 

nDekhiye: 

(Sharah Saheeh Muslim, jild no.2, safa no.545) 

Barelwi Aalim ka bid'ath ki ta'reef yun karna Khud Apne pair par 
kuladi maarne ke mutaradif hai, kiyunke Inhi ki ta'reef Mein Eide 
meelad zadd me Aachuka hai, Meelad manane, jhandiya 
lagane, chiragha lagane, juloos nikaalne mein Nabs koi 


cheez Maane nahi thi, iske bawajood Aapne qasdan Ye tamam 
Kaam nahi kiye lehaza ye NAJAYEZ AMRE BID'ATH hai. 

~Apni Adaon Par zara khud hi Ghaur karle, 

Hum Agar kuch kahenge to Shikayath hogi ! 

i^Daleel no.2: 

Allama Aini Hanfi bid'ath ki ta'reef yun karte hai: 

"Bid'ath Deen mein har us naye kaam ko kahte hai, jiska Asal 
kitab o sunnath Mein Na ho, aur ek qaul ye bhi hai ke " jis 
cheez ka izhar Nabi ^aur sahaba Ke ZAMANE mein Na hua 
ho" 

aDekhiye: 

(umdatul Qari fee sharah saheeh al bukhari; jild no.25, safa 
no.37) 

Murawwaja eid Meelad-un- Nabi x^Manane ka izhar Na nabi 
x^ke zamane Me hua aur Na hi sahaba ke zamane mein, 
lehaza ye bid'ath hai. 


8. KIYA BID’AATH KI TAQSEEM SAHEEH 
HAI?? KIYA BID T ATE HASNA SHARI AT ME 
JAYEZ HAI? 


Meeladiyo ke Kamzor dalayel mein se ye bhi ek Daleel hai ke 
Ye BID'ATE HASANAH' yani achi bid'ath hai, Jabki 


Rasool’Allah sallallaho alaihi wasallam ne har biddat ko 
gumrahi kaha hai. 

^DALEEL NO.l 

Jabir bin Abdullah Radhi allahu anhu se rivayat hai ki 
RasoolAllah sallallaho alaihi wasallam apne khutbe mein 
ALLAH subhanahu ki hamd aur sana bayan farmate jaisa ki 
uska haq hai , Phir Aap Sal-Allahu Alaihi Wasallam farmate : 
jisko ALLAH subhanahu ne hidayat di usko koi gumrah karne 
wala nahi aur jisko ALLAH sbhanahu gumrah kar de usko koi 
hidayat dene wala nahi, Beshak sabse sachchi kitab ALLAH ki 
kitab hai aur sabse behtar tareeqa Muhammad Sal-Allahu Alaihi 
Wasallam ka tareeqa hai, 

Sabse buri cheez (deen mein) naye naye kaam paida karna hai 
, har naya kaam bid'ath hai, aur har biddat gumrahi hai aur har 
gumrahi jahannam mein le jayegi. 

nDekhiye: (Sunan Nasaii, Vol 2, 1581-Sahih) 

Is hadees se hame malum hua ke Rasool’Allah sallallaho alaihi 
wasallam ke Alfaz wazeh(clear) hain ke har biddat gumrahi hai 
yani biddat e hasnah aur biddat e Sayyiah jaisi koi chiz nahi hai 
balke Har bid'ath gumrahi hai jab Rasool'Allah sallallaho alaihi 
wasallam ne kah diya ke deen me har naya kam biddat hai to 
ab kisi chiz ki gunjaish baqi nahi rahti . 

-&DALEEL NO.2: 

Syedna A'bdullah ibn Umar Radhiallahu Anhuma farmate hain. 


<Ujuo> ojuUlliDlj ol^ JS' 


"Tamam biddatein Gumraahi hain,agarche ke Log use 
(Bid'athe) HASANAH hi Samjhe". 

nDekhiye: 

(AsSunnah Lil Alkayi jild no.1, Safa no.21, wasanad Hasan) 

Sahabiye Rasool ka ye qaul Qiyamath tak ki subah tak in 
barelwiyo ke bid'athe hasanah ka Radd karte rahega, wal 
hamdulillah! 

• AJEEB BAATH: 

Aur sabse Ajoobe ki baath ye hai ke Agar MEELAD Manane ka 
sabooth qur'an, hadees aur sahaba ke A'sr Mein Milta hai to wo 
bid'ate Hasanah kis tarah hui?? Ek taraf quran o hadees se 
Meelad manane ki daleel bhi dete ho aur dusri taraf Apni hi 
daleel ki bali chadhakar Ise bid'ate hasanah bhi qarar dete ho! 

9. DEENI UMOOR WO DUNYAWI UMOOR AUR 
BID’ATE HASANAH: 

Jab logoun se kaha jata hai k deen me nayi nayi chezein ejaad 
na karo aisa karna bid'at hai to kuch log kehte hai k agar nayi 
nayi chezein nahi ejaad karsakte to aaj kal ki jo nayi nayi 
ejadaat hai 

Maslan:T rain, Aeroplane, etc 
To ye kaise jayez ho gayi 
Aakhir ye bhi to nayi chezein hai na. 


Arz hai ke sirf deen me nayi nayi chezein ejaad karna mamnu 
hai na k dunya wi umoor mein, 

Bus, train, aeroplane etc ye sab duniya ke istemaal ki chizeen 
hai aur ye hamare liye jaiz hai , 

Ilia ye ke duniya ki istemaal ki chezoun mein 

Se bhi kisi chiz ko qususiat ke saath mana kardia gaya ho, 

Wo surat me sirf wohi chiz haram hogi, 

Baaqi dunya ki tamam chizein jayez hogi, 

Isi mafhum ko fuq'aha ne is Qaeda ki shakal me paish kiya: 

"ibdl cUAII J) J^ll9 c* j>J\ obUaJI 

"Yaani deeni umoor me ibaadaat waghaira mein Aslan 

Saari chezein haram hai sirf wohi chezein karni hain jinka 
suboot mile , 

Aur dunya mein umoor me Aslan tamam chezein jayez hai sirf 
wohi mamnu hain jin ki mumaniyat mile" 

Ye usool aur tafreeq khudsakhta nahi hai balke qurani ayaat wo 
ahadees sahiha se maaquz wo mustanbat hai , zail me is silsile 
me ek sahih hadees paish qidmat hai : 

Imam Ahmed Bin Humbal (j^i) (^**>,241) ne kaha: 


I ol (cLuuulc t0_9_>£ I (CajL L _^joI ijl9 i cloJLjj jLoo Ljjo : J l_9 Li jo 

Ic)lg6i ,oJ sJ " (OiJl L jitill I l_9-J L9 " pjJ>) Lo " iJLaS ( UI \$*£>\ gz>uuu plujC) cuic <UJl ^.Lo 

pS Luj ja\ Lujuj lj| !vJliL9 tf cJLuj3 cuic <dJl ^jJlU dJJj i Lzj-ujj i.xLolc $ 1 . 1 

^_yJl.9 f £x5Ljj j£>\ yjA Lujj Ijj^ foSj Lujl 9 



Ummul Momineen Aisha Razi'Allahu anha 

Aur sahabi rasool Anas RaziAllahu anhu Se marvi hai k ek 
martaba Allah ke Nabi ( ( ^ne kuch awazein suni farmaya 

'Ye kaisi awazein hai"? 

Sahaba ne arz kiya ALLAH k Rasool ((^log khajuroun ki 
paywundkari karrahe hai 

ALLAH ke Nabi ( <^ne farmaya :"Agar ye log aisa na karen to 
behtar hai" 

To is saal logoun ne paywundkaari nahi ki, 

Jis ki wajah se us saal khajuroun ki fasal achi nahi hui, to 
logoun ne is ka tazkira ALLAH k Nabi ( ( ^se kia to ALLAH k 
Nabi ( (^ne farmaya: *"Jab tumhare dunya ka koi muamila ho 
to turn mujhse Behtar Jaante ho turn jistarha chaho anjaam do 
laikin agar tumhare deen ka muamla ho to meri taraf ruju karo"* 

nDekhiye: 

[MUSNAD E AHMED : 41/401 WA ISNADH SAHIH ALA 
SHART MUSLIM] 

Mazkoorah hadees se malum hua ke deeni umoor me har amr 
ke karne ki daleel hona yani Allah ke nabi 

se iska saboot hona zaruri hai, Jabke dunya wi umoor kisi amr k 
na karne ki daleel chahiye yani agar duniyawi umoor me se kisi 
chiz se mutalliq mumaniat warid nahi hai to Aslan wo chiz jayez 
hai, 


BUS, TRAIN, AEROPLANE ETC 


aur is jaisi tamam chizein dunyawi umoor se ta'lluq rakhti hain 
wo aur jiski mumaniat warid nahs hai is liye jayez hai 

jabke fatehaqwani, eisaal e sawab, Murawwaja Jashne Eid 
meelad-un-Nabi aur is jaisi umoore deen se talluq rakhti hai aur 
NABI ( (A&se inka saboot nahi milta hai isliye ye na jayezz hai 

isi usool ke quran aur sahih ahadees mein kayi daleel moujood 
hai.neez ye usool ahle sunnat ke mustand aimma ke nazdeek 
musallam hai 

• Ek aur Mughaleta : 

baaz ahle bidah ne jab ye dekha ke mazkura hadees aur is se 
mustanat usool me to deeni umoor ur dunyawi umoor mein 
tafreeq ki gayi hai to ye boukhlahat ka shikar hokar aisi misalein 
talash karne lage jin se sabit hua ke deen me bhi nayi chizoun 
ki ejaad durust aur biddat e hasna hai 

phir inlogun ne dawat wo tableegh ke wasail maslan , 
tarjumajalse,programme,poster,aur deegar tamam zarai 
tableegh ko bator misaal dena pesh kiya aur kaha ke dekhna ye 
umoor to deen se hai lehaza deen me nayi nayi chizein ki 
gunjaish hai 

arz hai ke tamam chizein Aslan deen nahi balke in haisiat 
tafheem e deen aur tableegh e deen me hai Na ke asal deen 
me 

aur deen me tafheem o tableegh me Aslan jawaz hai lehaza 
isliye koi b aisa tareqa ejaad kiya jaa sakta jis ki mumaniyat 
kitab o sunnat me na ho 


misaal ke taur pe tarjuma,khulasa,istelahi 
naam jalse.program.poster.aur deegar tamam zaraiye tableegh 
ye sari chizein asal deen nahi balki tableegh e deen ke zaraiye 
jinki asal hillat hai lihaza ye bid'aath nahi. 

mazeed ye bhi wazeh kardunke kuch log ilm o fiqa ki istelahat 
ko pesh karte aur ye kehte hai ke dekhiye 
farz,sunnat,wajib,mustahab. 

etc 

ka bhi riwaj pehle na tha ye sab baad me rayij hue isliye bhi 
deen mein nayi chizein ejad karne ki gunjaish hai 

arz hai ke ke ilm e fiqa ki istelahat baad ke fuqaha ki ejaad 
kardah hai jinka maqsood nasus e shariyat ki tafheem o 
tableegh me asaani ho 

ye saari istelahat ain deen nahi balke deen ki tafheem o 
tableegh ke wasail hai yahi par ye bhi wazeh kardu ke kuch log 
sawal karte rahte hai is ki daleel quran o sunnat se dikhao 

arz hai ke farz o sunnat ki jadeed istelahat deen ka hissa 
qata'an nahi hai balki ba'd ki ejaad hai ise quran o sunnat ke 
nusos me is ka mutaleba karna siwaye himaqat ke aur kuch bhi 
nahi hai. 


10. SHARI AT ME BID’AATH KI MAZAMMATH 
AUR IS PAR SALFE SALIHEEN KE AQWAL: 


Rasool Sallallahu Alaihi Wasallam Ne Farmaya 

aJ^Lo icju ^JS5 Lgibjcsj) vsis> v5AgJI j>>9 aUl vliS” ^i>JI j±> uj5 

Bila'Shuba Bhetreen Baat Allah ki kitab Hai Aur Bhetreen 
Tareeqa Mohmmed Sallallahu Alaihi Wasallam Ka Tareeq Hai; 
Umoor Mein Subse Bura Kaam Bid'at Hai Aur Har Bid'at 
Gumrahi Hai. 


nDekhiye : 

{{Sahi-AI-Muslim 867}} 

Nabi-E-Kareem Sallallahu Alaihi Wasallam Ne Farmaya 


ihLo icju J53 icjo JS” oj 5 


"Nayi Nayi Bid'aat Se Apne Aapko Bachaye Rakhna; 
Bila'Shuba Har Nayi Baat Bid'at Hai Aur Har Bid"at Gumrahi 
Hai". 


nDekhiye: 

{{Sunan-Abu-Dawood 4607; Sunan Tirmizi 2676 wa sanad 
saheeh}} 

isi Tarah Aap Sallallahu Alaihi Wasallam Ne Farmaya 

} J 3$^ Li jJZ I 4jlLc ^LolC ^jO 

Jisne Koi Aisa Amal Kiya Jiss Par Hamara Hukm Nahi Hai To 
Wo Mardood Hai. 


nDekhiye: 

{{Saheeh-Muslim :- 4463}} 


Syeda Ayesha Radhi Allaah Anha Se Riwayat Hai Ke Rasool 
Sallallahu Alaihi Wasallam Ne Farmaya 

Lo Li j.jo \ 3 O-X^l 

"Jisne Humaraye Deen Mein Aisi Baat Nikali Jo ismein Mujood 
Nahi to wo Mardood Hai". 

aDekhiye: 

(Saheeh Bukhari, Hadees no.2697) 

■» Bidat is Qadar Mazmoom Amal Hai iske Murtakib Ke Bare 
mein Rahemath-UI-Alameen Nabi-E-Kareem Sallallahu Alaihi 
Wasallam Ne Farmaya 


"Jisne Kisi Bidati Ki izzat Ki Tu Usnaye islam Ko Giranaye Mein 
Madad Di" 

aDekhiye: 

{{AI-Shariyat-ul-LaAjjri 2040/Sahi }}. 


Aur ek muqam par Nabi S ne Farmaya: 

iCJu JS” /JJI ul 

"Bila'Shubha Allaah Ta'ala Bid'ati Ko taubah (Ki Taufeeq) Se 
Mahroom Kardeta Hai" 

aDekhiye 

{{AI-Mo'jam-UI-Auwsat lil Tabrani 4/281, hadees no.4202, 
wasanad saheeh) 


Humaraye Mu'ashre Mein Kitne Hi Aisay Log hai Jinhe Dalail Ki 
Roo Se Ma'loom Ho'Chuka Hai Ke Bid'at Ek Sangheen Jurm 
Aur Gunah Hai, Lekin wo Usaye Chodh ney Ke Liye Taiyyar 
Nahi Bal'ke ismein Badh Chadh Kar Hissa Letaye Hai, Kyun? 
Kyunke Wo Tawbah Ki Taufeeq Se Mahroom Ho chuke Hai. 

• BID'ATH AUR AHLE BID'ATH MUHADDISEEN KI NAZAR 
MEIN: 

Baqiyah Bin Waleedd Rahimahullah Bayan arte Hai Ke imam 
Aauzayi Rahimahullah Ne Mujhe Kaha: Aye Abu Mohammed ! 
Un Log'o Ke Barmein Kiya Kheta Ho Jo Apne Nabi Sallallahu 
Alaihi Wasallam Ki Hadees Se Bughz Rakhte Hai? 

Maine Kaha Ye Buraye Log Hai; Unho Ne Farmaye Koi Bidati 
Aisa Nahi Jissaye Turn Allaah Ke Rasool Sallallahu Alaihi 
Wasallam Ki Aisi Hadees Sunna'o Jo Uski Bidat Ke Khilaf Ho to 
Wo Hadees Se Bugz Na Rakhein. 

nDekhiye: 

{{ Al-Teuriyat 4/1378; Raqamm 1344/ wa sanad Hasan }}. 

Imam Fuzail Bin Aayaz Rahimahullah Ne Farmaya 

"Beshak Allaah Ke Farishtaye Zikr Ke HalqqTalash Kartaye 
Rehtaye Hai; Lehaza Dekho Ke Tumhara Uthna Aur Bhaitna 
Kiske Saath hai.? Bidati Ke Saath Na Ho, kiyunke Ke Allah Unki 
Taraf Nahi Dekhta Aur Nifaq Ki Alamat Ye Hai Ke Aadmi Ka 
Utthna Bhaitna Bid'ati Ke Saath Ho". 


nDekhiye: 


{{Al-T euriyat 2/318; Raqam 258/ wa sanad Hasan, 
Hilyatul'Auwliya 8/104, wasanad saheeh}} 


Imam Fuzail bin a'yaz rahimahullah Ne Mazeed Farmaya 

"Jisne Kisi Bid'ati Ki Madad Ki To Usne islam Giranein Mein 
Madad Ki". 

nDekhiye: 

{{Hilyatul'Auwliya 8/103, wa sanad saheeh) 

Neez Mazeed Farmaya :- 

"Maine Dekha Ke Saare Bhetreen Log Ashab Sunnat thay Aur 
wo Ahle Bidat Se (Milnaye Julnaye Ko ) Mana Karte thay. 

nDekhiye: 

{{Hilyatul'Auwliya 8/104, wa sanad Saheeh) 

■►Jaleel-ul-Qadr Tabai Abu Qalaba Rahimahullah Ne Farmaya 

'Bidati Log Gumrah Hai Aur Mai Samjhta Ho Ke Wo Jahannum 
Mein Jayengaye". 

nDekhiye: 

{{Sunan-'Darmi 101, wasanad saheeh) 

Sa'eed Bin Jubair Rahimahullah Ne Apne Shagird KI Kisi 
Bid'ati Ke Paas Bhaithaye Dekha To Farmaya 

"Uske Paas Harghiz Na Bhaitho". 


nDekhiye : 


{{Sunan-Aa'Darmee 398, wasanad saheeh) 


11. MEELAD-UN-NABI NAAM PAR HAR 
SAAL HONE WAALE KHURAFATH AUR 
DEEGAR GUNAH: 

Murawwaja Jashne Eid-Meelad-un-Nabi ^Manana, ise eid 
bawar karana, jhandiya lagana ye Khud ek Bid'ath hai jiska 
wujood aur asal Na Nabi x^ke fa'el se Milta hai aur na hi 
sahaba, taba'een se, kamal ki baath ye ke Barelwi Muqallideen 
khud Apne imam Abu hanifa rahimahullah se tak iska subooth 
nahi desakte, 

Al Gharz! Is bid'ate zalala ke elawa bhi is mein Bahut saare 
Kabair aur gustaqiyan hoti hai, jinka Aam Mushahidah Aap rabi- 
ul-Awwal ke is mahine mein khas ibtedayi dino mein Sadko Par 
dekhsakte hai, 

Ab hum ekhtesar ke saath Eid meelad Manane waalo ke is 
jashan me Un gunaho ka zikr karte hai jo wo is Khudsaakhta 
Eid me karte hai. 

1) MOSIQI. GANA BAJANA. DJ, MUSIC: Murawwaja Meelad 
mein, julooso mein, Sadko par speakers meim aise Naath Aap 
khud sunsakte hai jinme bollywood ke songs ki tarah music hoti 
hai, aur music, baaja waghairah Haram hone ke beshumar 
dalayel hai, bus ek daleel yaha par dena chahta hun, 

• Umme A'lqama bayan karti hai ke syadah A'yesha 
Razi'Allahu anha ki bhatijiyon ka khatna kiya gaya to syadah 


Ay'esha Razi'Allahu ana se kaha gaya ke kiya hum unke liye 
Aise shakhs Na bulaye jo inko khel mein lagaye? Unhone 
farmaya: Haan bulalein!, to phir A'di ko bula bheja gaya to wo 
Aaya, jab syadah A'yesha RaziAllahu anha Ghar mein se guzre 
to use dekha ke wo Gaa raha (song) hai aur dhun mein Sir Hila 
raha hai, wo zyada baalon wala tha, to syadah A'yesha 
Razi'Allahu anha Ne Farmaya: " Uff! Ye to SHAITAN hai, ise 
baher nikalo, ise baher nikalo". 

nDekhiye: 

[Adabul Musradd lil bukhari, safa no.321, hadis no. 1246, wa 
sanad Saheeh] 

Mosiqi aur music Ke khilaf maine ye Hadees ki Daleel is wajah 
se Di hai, kiyunke Jo log Naatho mein Music ke saath speakers 
me Is mausam mein ye alfaz Sunate hai ke " SIWAYE IBLEES 
KE JAHAN MEIN SABHI TO KHUSHIYA MANA RAHE HAI", To 
iske jawab mein ye Hadees Saamne rakhe aur Momino ki Maa 
syadah A'yesha Razi'Allahu anha to aise Music aur mosiqi 
waalo ko Shaitan kahte hai, to malum ye hua ke Ye meeladi 
khud shaitan Bankar kahte hai ke Shaitan ke siwa koi meelad 
nahi manaraha hai, kiyunke Shaitan Ne Apni duty inhe jo de di 
hai. 

2) CHORI : In dino mein Nabi -^ki mohabbath Mein Meelad 
manarahe hai aur wo bhi chori ke lighton se, Bade bade focus 
ho, ya chote chote lights jo sadko par daale jaate hai sab 
bag hair ijazath ke Chori se current istemal karte hai, halanke 
Chor Ke haath kaatne ka shari'ath ne Hukm diya hai. 


3) TASWEER KASHI: Tasaweer jo ke shari'at mein haram hai, 
ye sadko par tasaweer lagate hai peero ke, Aur saath mein 
Apne bhi ta ke ye pata chale ke ye saari sajawath maine ki, 
halanke Tasweer banane waalo par Nabi x^ne Sakhte wa'eed 
batayi hai, aur kaha hai ke jahan tasweerein ho Waha rahmath 
ke farishte Nahi aate, ab zara sonchiye jahan Rahmath ke 
farishte Nahi aate, Kiya waha Nabi x^Aasakte hai? 

( Note : Hazir o Nazir ka batil aqeeda Barelwiyo ka hai is wajah 
se Hamne bataure ilzam sawal kiya hai, Kitab o sunnath se yahi 
sabith hota hai ke Jo marjaye wo dunya me Kabhi nahi aasakte, 
khwah wo Nabi ^h\ Kiyu Na ho) 

4) FUZOOL KHARCHI: Sadko ko dulhan ki tarah sajakar fuzool 
kharchi wo israf aur Spekaers shatani khurafaath me hissa liya 
jaata hai hai, laakho paise ghareebo ko bhooka rakhKar roads 
par barbad kiye jaate hai, Halanke 12 rabi-ul-Awwal ko madine 
mein Andhera cha gaya tha aur ye iblees ki tarah chori ke 
raushniyo se ujala karke apna Paisa barbaad karte hai, 

5) BEHAYAI: In meeladiyon ko Ahle Hadees masajid mein 
aurtein ba parda aur poore hijab mein elehda section me 
Namaz padhne aats hai to inhe Ghar mein namaz padhna yaad 
aata hai aur sadko par inke Aurtein in dinon mein Aasare 
khadima dekhne SADKO Par Na mahrum mardon ke beech 
Mein nikalti hai to ye inke nazdeek Bahut badi sunnath hogayi, 
subhan'Allah! 


6) PADOSIYO AUR RAASTA CHALNE WAALO KE HUQOOQ 
KI PA MALI: In dino Sadko aur Galliyo ko band karke Taqareer 


aur Music bhare naato waale speakers lagakar Sadak waale 
logo ko bhi takleef dete hai aur ados pados me Rahne waale 
logo ki Neend bhi haram karte hai, kiya isi ka Naam Ishqe nabi 
hai?? 

7) KA'BAH KE MODELS: ka'bah ke Model sadko par rakh Kar 
gustakhi ki jaati hai aur iske elawa Jhandiyo par kalima likha 
hota hai junhi 12 rabi-ul-Awwal ka din guzarta hai wahi kalime 
waale jhandiya sadko aur kachro mein Padi nazar aati hai, kiya 
yahi Tumhe kailme se mohabbath hai?? 

12. EID-E- MEELAD NABI ( W MANANE WALON 
KE DILCHASP TAZADAATH 

Eid Melad Nabi ( (A&manane waloun ke dalail par baat karte hai 
to mutazad batein sunne ko milti hai : 

• 1 .Sunnat Se Sabit Ya Biddat-e-Hasana: 

Miladi ek taraf kahte hain k milad manane ka saboot Quran o 
Hadees Dono me hai to dusri taraf jab inse pucha jaye k Qairul 
quron me to iska riwaj na tha to kehte hai 

agarche k ye baad me ki jane wali ejaad hai yaani 

"Biddat-e-Hasna" hai 

arz ye hai ke dono batein ek dusre ke khilaf hai, 

agar Kitab o Sunnat se ye sabit hai to phir ise Biddat-e-Hasna 
nahi balke sunnate sabitha kaha jayega, aur agar ye Biddat-e- 


Hasna yani baad me ejaad hai to phir Kitab o Sunnat se iska 
saboot mumkin hi nahi 

• 2. Kabhi sarahat ki shart aur Kabhi isse nazar poshi: 

Jab hum miladiun ke samne kitab o sunnat se Radd-e-Biddat 
ke nusoos pesh karte hai aur kahte hai ke eid e milad bhi biddat 
hai lihaza kittab o sunnat ke in nusoos ki roshni me mardood 
hai to ye miladi kehte hai k kitab o sunnat me eid e milad ke 
alfaz ke saath is ka radd pesh karo 

iaikin Jab ye eide meeiad ke jawaz par qur'aani aayath wo 
ahadees pesh karte hai to ye sharth bhooi jaate hai! 

Kiya koi ek ayath ya koi ek hadees aisi pesh ki jasakti hai jis 
mein eid meeiad un Nabi ke alfaz se saath iske jawaz ki baath 
kahi gayi ho? 

•3. Kabhi Muqallid Aur Kabhi Ghair Muqallid: 

Meeladi hazraath kehte hai ke hum muqallid hai aur asal dalail 
hamare imam ke aqwal hai Iaikin jab eid e milad ki baat aati hai 
to is mauqe par ye ghair muqallid banjate hai, 

Kya koi shaqs Ayimma Arba (Rahimahumu allah) me se kisi ek 
se bhi Eid e milad ke jawaz ka Qaul pesh karsakta hai? 

•4 .Kabhi Jahil e Mutlaq Aur Kabhi Mujtahid e Azam: 

Miladi ek taraf kehte hai ke hum kitab o sunnat se barae raast 
masail aqaz nahi karsakte, isliye imam e azam abu hanifa ki 
taqleed karte hai 



to dusri taraf jab eid e milad ki baat aati hai to barahe raast 
Quran o Hadees lekar Ijtehad karte aur fatwa dene baith jate 
hai 

aur Quran o Hadees se aise masail Dhund nikalte hai ke jintak 
in ke imam ki bhi risai nahi ho saki ! 

Kya hum pooch sakte ke ek jahil muqallid ko fatwa dene ka 
eqtiyaar kis ne dia? 

•5. Noor ya Bashar: 

Meeladi kabhi aisi batein karte hain jin se laazim aata hai ke 
Aap((A&ki koi Tariq e Paidaish Hai hi nahi 

Yeh Hazrat ek qudsaqta Hadees par Emaan rakhte Hai ke " u j 3 \ 

JJI 

"Yani Allah ne sabse pehle mere Noor ko Paida kiya, 

jab tamam maqlooqat me sab se pahle noor Nabi ((j&ko Paida 
kiya is waqt suraj chand bhi na paida hue the Aur tareeqein 
suraj aur chand se hi banti hai lehaza is aqeede ki bunyaad par 
Aap( (^ki koi tariq e paidaish hi nahi ho sakti to phir tariqe 
paidaish manane waloun ka koi sawal hi paida nai hota, 

Aur agar ye kaha jaye ke duniya me me Aap ( (^ke zariye jis 
tariq ko aye wahi tariq ko paidaish hai to 

Arz ye hai ke walidain ke zariye paida hona ye to bashar ki 
qoobi hai aur ahle biddat Aap ((j&ko bashar mante hi nahi 
balke Noor mante hai 



Lehaza agar Noor walidain ke marahail se guzre to ise ek dusri 
shakal apnana kahkte hai Paida hona to nahi kah sakte kyunki 
Noor ki shakal me paidaish to Pahle Ho chuki hai, 

~Hum kuch arz karenge to shikayath hogi. J 

Is Tafseel se Malum Hua ke Milaadi Hazraat eid milad ke Jawaz 
waghaira se mutalliq mutazad qism ki batein karte hai, Ye saare 
Koshishe Ye saara jhoot aur nifaaq ka tola bus Apne khudsaqta 
Bid'aath ko bachane ke liye kiya gaya hai, 

Bid'ath har zamane mein badalte rahti hai, 

Lekin Sunnath Qyamath tak uski shakal ek hi hoti hai...! 

Aakhir Me Mai Allah se du'a karta hun ke Allah hum sabko Nabi 
Sallallahu Alaihi wasallam ki Sunnaton ko dil o jaan Se 
mohabbath karke Amal karne wala banaye, bid'aath se 
bachaye aur Johla logo ko hidayath de. Aameen! 


Dua ki guzarish..! 

By: 

Md Shahid Mohammadi.. 


